དག་སྣང་ཡེ་ཤེས་དྲྭ་བ་ལས༔ དཀར་གཏོར་འདོད་དོན་ཀུན་འབྱུང་བཞུགས་སོ༔ ན་མོ་གུ་རུ་མཱུ་ཁྱོ་པདྨ་ཀ་ར་ཡེ༔ གསང་སྔགས་སྒྲུབ་པ་ཟབ་མོ་ཡི༔ གེགས་སེལ་དྲེགས་པ་ཅན་རྣམས་ལ༔
གཏོར་སྐྱེམས་ཕུལ་ཞིང་གྲོགས་སུ་བཀོལ༔ འདོད་དོན་བསྒྲུབ་པའི་ལས་ལ་ཁོལ༔ དེ་ཕྱིར་དཀར་གཏོར་ཕུད་རྒོད་བཤམས༔ སྭ་བྷཱ་ཝ་ཡིས་སྟོང་པར་སྦྱངས༔ ཨ་ཀཱ་རོ་ཡིས་འདོད་རྒུར་སྤེལ༔ རང་ཉིད་ལྷ་ཡི་ང་རྒྱལ་དང་༔ ལྡན་པས་ཡེ་ཤེས་
འཇིག་རྟེན་གྱི༔ ལྷ་དང་སྲུང་མ་ཐམས་ཅད་ཀུན༔ མགྲོན་དུ་བསྐུལ་ཞིང་འདོད་རྒུས་མཆོད༔ ལས་རྣམས་འགྲུབ་པའི་གཉེར་བཅོལ་བྱ༔ ཀྱཻ༔ མགོན་པོ་ཕོ་རྒྱུད་ལྷ་མོ་མོ་རྒྱུད་དང་༔ ཡེ་ཤེས་ལས་གྲུབ་བཀའ་སྲུང་དྲེགས་
པའི་སྡེ༔ སྲིད་པའི་དབང་ཕྱུག་དཔལ་མགོན་བདུན་ཅུ་དང་༔ ལྷ་སྲིན་སྡེ་བརྒྱད་སྟོང་གསུམ་ཡུལ་གཞི་བདག༔ ཕྱོགས་བཅུ་དྲེགས་དཔཽན་བརྟན་མར་བཅས་པ་ཀུན༔ འདིར་གཤེགས་
གཏོར་མ་འདོད་རྒུའི་དཔལ་ལ་རོལ༔ དུས་གསུམ་རྒྱལ་བ་སྲས་དང་བཅས་རྣམས་ཀྱི༔ བཀའ་དང་དམ་ཚིག་གཉན་པོ་དཔང་བཙུགས་ཏེ༔ དམ་ཅན་ཁྱེད་ལ་ཕྲིན་ལས་བཅོལ་བ་ནི༔
༔ སངས་རྒྱས་བསྟན་བསྲུང་དཀོན་མཆོག་དབུ་འཕང་བསྟོད༔ དགེ་འདུན་སྡེ་དང་ཆོས་སྲིད་མངའ་ཐང་སྐྱོངས༔ ཁྱད་པར་སྒྲུབ་པའི་རྣལ་འབྱོར་བདག་ཅག་གི༔ མཐུན་རྐྱེན་ལེགས་ཚོགས་
225

གཏེར་ བདུད་འཇོམས་གླིང་པའི་གསུང་། གསར།
ཇི་སྙེད་མཆིས་པ་ཀུན༔ འབད་མེད་ལྷུན་གྱིས་གྲུབ་པར་མཛད་དུ་གསོལ༔ སྨོན་ལོག་སྟོབས་དང་སྔོན་ལས་འཕྲལ་རྐྱེན་གྱིས༔ རྒྱུ་རྐྱེན་རྟེན་འབྲེལ་ལས་གྱུར་དགྲ་དང་བགེགས༔
རྗེས་ཤུལ་ལྷག་མ་མེད་པར་རྡུལ་དུ་རློག༔ བཀའ་དང་དམ་ལ་མ་འདའ་ས་མ་ཡ༔ ཞེས་གཏོར་སྐྱེམས་ཕྱི་རོལ་དུ་དོར༔ དེ་ལྟར་བྱས་པའི་ཡོན་ཏན་གྱིས༔ ཕྱི་ནང་བར་ཆད་གེགས་སེལ་ཞིང་༔ རབ་འབྱམས་ཕྲིན་ལས་
ཡོངས་འགྲུབ་གྱུར༔ ས་མ་ཡ༔ རྒྱ་རྒྱ་རྒྱ༔ ཞེས་པ་འདི་ཡང་སྐྱེས་བུ་དམ་པ་ཆེ་མཆོག་གིས་བསྐུལ་ངོར་བདུད་འཇོམས་རྡོ་རྗེས་དག་སྣང་ཡེ་ཤེས་དྲྭ་བ་ལསབསྒྱུར་བ་དགེ་བར་གྱུར་ཅིག །དགེའོ། །དགེའོ། །དགེའོ། །མངྒ་ལཾ།།
226--

227